## Stredná priemyselná škola elektrotechnická Košice

**Komenského 44, 040 01 Košice**

**Internet verzus knihy**

**Stredoškolská odbornÁ činnosť**

Technické lýceum

Riešiteľ:

Košice **Martin Thern**

**2017**

Ročník štúdia: tretí

## Stredná priemyselná škola elektrotechnická Košice

**Komenského 44, 040 01 Košice**

**Internet verzus knihy**

**Stredoškolská odbornÁ činnosť**

Technické lýceum

Riešiteľ:

Košice  **Martin Thern**

**2017**

Ročník štúdia: tretí

**Čestné vyhlásenie**

Vyhlasujem, že som celú prácu vypracoval samostatne s použitím uvedených podkladov.

Košice, 27.12.2017

..........................................

*vlastnoručný podpis*

**Obsah**

[Zoznam obrázkov 5](#_Toc503125193)

[Úvod 6](#_Toc503125194)

[Slovník termínov 7](#_Toc503125196)

[Cieľ práce 8](#_Toc503125195)

[Materiál a metodika práce 9](#_Toc503125196)

[1 Kniha 10](#_Toc503125197)

[1.1 História knihy 10](#_Toc503125198)

[1.2 Význam knihy 10](#_Toc503125198)

[2 Internet 12](#_Toc503125199)

[2.1 História internetu 12](#_Toc503125200)

[2.2 Význam internetu 13](#_Toc503125202)

[3 Kniha verzus internet](#_Toc503125202) 14

[3.1 Knihy a internet môžu existovať súčasne](#_Toc503125202) 15

[3.2 Robí nás internet hlúpejšími?](#_Toc503125202) 16

[3.3 Sú deti závislé na počítačoch?](#_Toc503125202) 18

[4 Dotazník a jeho vyhodnotenie 20](#_Toc503125202)

[4.1 Prvá skupina 20](#_Toc503125202)

[4.2 Druhá skupina 20](#_Toc503125202)

[4.3 Tretia skupina 21](#_Toc503125202)

[4.4 Štvrtá skupina 2](#_Toc503125202)1

[4.5 Piata skupina 2](#_Toc503125202)1

[5 Záver 2](#_Toc503125202)2

[Zoznam použitej literatúry](#_Toc503125203) 23

[Prílohy](#_Toc503125204) 24

[Príloha A: Dotazník](#_Toc503125204) 24

[Príloha B: Tabuľkový prehľad výsledkov dotazníka](#_Toc503125204) 26

Zoznam obrázkov

Obr. 1 Vznik knihy ........................................................................................................10

Obr. 2 Internet................................................................................................................12

Obr. 3 Kniha Is the Internet Changing the Way You Think? .......................................18

Úvod

Už v dávnych dobách sa knihy považovali za zdroj múdrostí a informácií. Zapisovali sa do nich rodokmene, dejiny, udalosti a rôzne dôležité informácie. Vedieť čítať - v dnešnej dobe taká maličkosť, nebola vždy samozrejmosťou. Schopnosť čítať a písať bolo výsadné právo historikov, lekárov, umelcov... Spolu s pätnástym storočím a vynálezom kníhtlače, prichádza aj zvyšujúci sa záujem o čítanie a knihy ako také. Kniha má moc premeniť zlú náladu na dobrú, pomáha nám rozvíjať našu fantáziu, predstavivosť, núti nás premýšľať, rozširuje našu slovnú zásobu, vzdeláva nás a duševne obohacuje. V dnešnej uponáhľanej dobe ale čím ďalej, tým viac zabúdame na knihu ako na dobrého priateľa. Nemáme čas sadnúť si v pokoji s knihou v ruke a užívať si to na plné dúšky.

Za počítač si však sadáme oveľa častejšie a väčšinou pri ňom strávime veľa času zbytočne. Veľa mladých ľudí si iba stále dookola prezerá Facebook, „lajkuje“ statusy alebo fotky známych a čaká, pokiaľ im niekto napíše. Stáva sa, že tam ani nemajú čo robiť, ale aj tak sa od toho nedokážu odtrhnúť. Takto prežitý voľný čas je však iba na škodu. Pre mnohých ľudí je však počítač zdrojom informácií a je im nápomocný, ale prečo si radšej neotvoria encyklopédiu, či nezájdu do knižnice pre knihu? Vydržia stránky z papiera nátlak stránok internetových?

**Slovník termínov**

**Internet** – hovorovo net alebo sieť, je verejne dostupný celosvetový systém vzájomne prepojených [počítačových sietí](https://sk.wikipedia.org/wiki/Po%C4%8D%C3%ADta%C4%8Dov%C3%A1_sie%C5%A5), ktoré prenášajú dáta pomocou [prepínania paketových dát](https://sk.wikipedia.org/wiki/Prep%C3%ADnanie_paketov) s použitím štandardizovaného [Internetového Protokolu](https://sk.wikipedia.org/wiki/Internet_Protocol) (IP) a mnohých ďalších protokolov. Pozostáva z tisícok menších komerčných, akademických, vládnych a vojenských sietí. Slúži ako prenosové médium pre rôzne informácie a služby ako napr. [elektronická pošta](https://sk.wikipedia.org/wiki/E-mail" \o "E-mail), [chat](https://sk.wikipedia.org/wiki/Chat) a systém vzájomne prepojených [webstránok](https://sk.wikipedia.org/wiki/Webstr%C3%A1nka) a dokumentov [World Wide Webu](https://sk.wikipedia.org/wiki/World_Wide_Web) (WWW). Slovo internet je skratkou z anglického výrazu interconnected networks - prepojené siete.

**Kniha** - súhrn (potlačených alebo prázdnych) listov papiera, pergamenu, alebo iného materiálu zopnutý pozdĺž jednej hrany (bez ohľadu na to, či má alebo nemá dosky či puzdro), resp. je to slovesné dielo vydané tlačou v samostatnom zväzku, alebo tlačený grafický dokument, knihársky spracovaný do tvaru zväzku a tvoriaci myšlienkový a výtvarný celok.

**Elektronická kniha** - je [kniha](https://sk.wikipedia.org/wiki/Kniha) v elektronickom formáte. Nejde teda o klasickú tlačenú knihu, ale o knihu, ktorá sa nachádza v elektronickej podobe a možno ju čítať napríklad na počítači alebo čítačke kníh. Elektronické knihy majú v porovnaní s klasickými tlačenými knihami niekoľko výhod i nevýhod. Medzi výhody patrí napríklad skladnosť, alebo možnosť dodatočných úprav, z nevýhod je to hlavne potreba špecifického zariadenia.

Cieľ práce

Cieľom tejto práce je snaha zistiť, čo je v dnešnej dobe pre ľudí zaujímavejšie a praktickejšie: kniha alebo internet. Nejde o vedecké hypotézy, skôr o vlastné skúsenosti a postrehy doplnené informáciami získanými z dostupných zdrojov (najmä internetových článkov). Dávajú ľudia prednosť internetu, alebo sú „staromódni“ a majú radšej vôňu papiera? Práca je zameraná na porovnanie týchto dvoch foriem získavania informácií a možností ktoré ponúkajú. Chceli sme zistiť, či je pravdou tvrdenie, že záujem mladých o knihy a čítanie vôbec, klesá.

Touto prácou chceme odpovedať aj na otázky :

- čítame dnes ešte knihy, a ak nie, tak prečo?

- potrebujú dnes vôbec mladí ľudia knihy?

- čo pre nás znamená internet?

Dúfam, že sa pri čítaní tejto práce dozviete niečo nové a prinúti vás zamyslieť sa nad našou budúcnosťou.

Materiál a metodika práce

Tému sme si vybrali preto, lebo ju považujeme za aktuálnu a zaujímavú. V prvom rade sme sa oboznámili s prácou SOČ a zistili sme čo všetko má obsahovať a ako má vyzerať forma práce. Veľa informácií a poznatkov v našej práci sú naše vlastné skúsenosti a postrehy, ktoré sme sa snažili zachytiť a podať v práci. Čerpali sme aj informácie z internetu, kde sme vyhľadali informácie súvisiace s témou. Získané informácie sme roztriedili a doplnili ich o praktické výstupy z dotazníka.

Navrhli a vytvorili sme anketový dotazník, v ktorom bolo sformulovaných 7 krátkych otázok týkajúcich sa našej témy. Oslovených bolo 50 respondentov vo veku od 10 do 70 rokov, u ktorých sme zisťovali ich záujem o knihy, resp. internet. Výsledky dotazníka sme spracovali do tabuľkového prehľadu. Všetky zistené informácie a poznatky sme vpísali do Microsoft Wordu a upravili sme ich do požadovanej formy SOČ.

1. Kniha

Kniha sú listy papiera s množstvom textu zviazané do zväzku, povedal by odborník. My však v knihe vidíme čosi viac. Vidíme v nej priateľa a učiteľa zároveň. Ján Amos Komenský povedal, že „nemilovať knihu znamená nemilovať múdrosť a nemilovať múdrosť znamená stávať sa hlupákom“.

* 1. História knihy

Svoj účel informovať a vzdelávať plní kniha už dlhé roky. Ľudia sa pokúšali zaznamenávať svoje myšlienky, predstavy a popisovať skutočné deje už v období 6 000 rokov pred.n.l. Medzi najskorších predchodcov knihy patrili kameň, drevo, potom drevené alebo hlinené doštičky. Na doštičky sa rylo rydlom alebo iným ostrým predmetom. Doštičky sa skladali na seba a spájali sa koženými remienkami alebo tiež krúžkami z kovu. Zo všetkých materiálov, ktoré ľudia počas histórie použili na písanie a kreslenie, je papier najrozšírenejší na celom svete. Názov pochádza z papyrusu, predchodcu papiera. Najčastejšie bol papyrus vyrábaný z vnútornej kôry moruše papierovej, figovníka alebo datľovníka. Ako ukazujú súčasné nálezy najstaršieho papiera v čínskych hroboch, papier sa v Číne vyrábal už pred začiatkom nášho letopočtu. Na papyrus sa písalo ručne, brkom. Jednotlivé diely papyrusu boli zlepované do pásov a navíjané do zvitkov. Neskôr bola zvitková kniha nahradená rukou písanou knihou – kódexom. Až po vynález kníhtlače sa museli jednotlivé knihy písať aj prepisovať ručne. Texty prepisovali najmä mnísi v kláštoroch, ktoré boli centrami vzdelávania. Ručné prepisovanie kníh však bolo časovo veľmi náročné a preto bolo potrebné ich výrobu zrýchliť. Vynález kníhtlače Johannesom Gutenbergom v 15. storočí veľmi zmenil celú históriu knihy.

(https://encyklopediapoznania.sk/clanok/388/historia-knihy-jej-vznik-a-vyvoj, cit.18.12.2017)



Obr. 1 Vznik knihy (Zdroj: https://www.polygrafia-fotografia.sk/kniha-jej-vznik-a-vyvoj/)

* 1. **Význam knihy**

Mnohé výskumy jasne hovoria o tom, že **vďaka knihám nerozvíjame u našich detí len poznanie, ale aj city, empatiu a prežívanie reálneho sveta**. Už v období od 3 do 6 rokov sú u dieťaťa vyvinuté všetky zložky psychiky – vnímanie, predstavivosť, pamäť, pozornosť a vôľa. V tomto veku je dieťa schopné sústrediť sa na rozprávanie a porozumieť mu. Prostredníctvom literárnych textov je rozvíjaná jeho **intelektuálna, zmyslová a i emocionálna oblasť**. Umelecké slovo je nenahraditeľné v obohacovaní slovnej zásoby a v porozumení textu. Rozprávkoví hrdinovia sa  často pre dieťa  stávajú vzorom. V tomto období dieťa **vníma knihu ako hračku. Dokáže si k nej vytvoriť prirodzený a nenútený vzťah.** Aby však túto „hračku“ dokázalo vhodne využiť vo svoj prospech, **potrebuje dospelého človeka**, ktorý mu bude v tomto svete prirodzeným sprievodcom. Tým najvhodnejším človekom je rodič. (https://eduworld.sk/cd/.../knihy-maju-v-detskom-veku-magicku-moc-vyuzite-ich-silu, cit. 18.12.2017)

Čítanie kníh so sebou prináša veľké množstvo benefitov, o ktorých mnohí ani netušia. Niekomu sa zdá táto činnosť nudná, iní zase vedia oceniť dobrú knihu a na čítanie nedajú dopustiť. Faktom je, že na čítanie kníh by sme si pravidelne mali nájsť čas, pretože pre našu myseľ má čítanie kníh podobný účinok, ako pre naše telo cvičenie. Ak teda chcete mozog udržiavať v kondícii a fit, neváhajte siahnuť po dobrej knihe. Čítanie človeku prospieva a o niektorých jeho výhodách ste pravdepodobne ani nevedeli, teda tu je 10 faktov o čítaní kníh:

1. znižuje stres,
2. zlepšuje analytické schopnosti,
3. znižuje krvný tlak,
4. zlepšuje pamäť,
5. posilňuje sebavedomie,
6. rozširuje nám obzory
7. zabraňuje vzniku Alzheimerovej choroby,
8. zlepšuje schopnosť koncentrácie,
9. prináša zábavu,
10. zlepšuje náš písomný prejav

(https://www.dobrenoviny.sk/c/75422/10-faktov-o-citani-knih-pre-mysel-je-citanie-tym-cim-cvicenie-pre-telo, cit. 27.12.2017)

1. Internet

Internet - slovo, ktoré bolo pred pár rokmi neznáme. Dnes sa s týmto výrazom stretávame denne a je už nepredstaviteľnou súčasťou nášho života. Nie je ľahké charakterizovať internet pár slovami. Dnešný internet by sa dal nazvať "sieťou sietí"- obrovskou infraštruktúrou, ktorá prepája do jedného celku počítačové a dátové siete rôznych inštitúcií aj jednotlivcov. Toto označenie je síce vznešené a výstižné, normálnemu človeku však o princípe a podstate internetu nič nehovorí, preto jednoducho a stručne povedané - internet sú **informácie.**

* 1. História internetu

Od polovice 60. rokov nášho storočia začali používatelia počítačov rozmýšľať o tom, ako ich navzájom spojiť. Počítače boli veľké, veľmi drahé a používať ich mohli len významné inštitúcie. Vznikla potreba počítače spájať, aby mohli používatelia lepšie využívať ich možnosti.

Po vypustení prvej vesmírnej družice Zeme – SPUTNÍK vtedajším ZSSR v roku 1956 zavládlo v armáde USA zdesenie. Zdalo sa, že Sovieti napredujú vo vedecko – technickom výskume oveľa rýchlejšie ako Američania. V snahe dohnať ich, v roku 1957 vznikla špeciálna vládna agentúra ARPA – Úrad pre pokročilé výskumné projekty. Jedným z problémov, ktoré mali riešiť, bol problém komunikácie medzi jednotlivými veliteľskými stanovišťami armády a civilnej správy v prípade sovietskeho jadrového útoku. Preto vznikol projekt počítačové siete, prostredníctvom ktorej by sa dalo komunikovať, aj keby niektoré časti boli zničené a ktorá by nemala 1 hlavný bod, bola by decentralizovaná. Riešením celého problému sa zdala komunikácia pomocou počítačov spojených do takejto siete. Priamym potomkom tohto projektu je aj dnešný Internet. S prvou myšlienkou siete prišiel v roku 1966 BOB TAYLOR. Na jej základe sa začala budovať sieť ARPANET pomenovaná po agentúre, ktorá ju financovala. (http://referaty.atlas.sk/ostatne/informatika/33373/historia-internetu, cit. 27.12.2017)



Obr. 2 Internet (Zdroj: http://skrip.pl/historia-internetu/)

* 1. Význam internetu

Internet nám poskytuje mnoho rozličných služieb. Umožňuje používateľom komunikovať prostredníctvom sieťových (internetových) služieb. Pripojiť sa môžeme už takmer všade, na verejných priestranstvách, vo verejných budovách, internetových kaviarňach, v práci či doma. Navíc se díky němu dokážeme spojit s přáteli přes e-mail nebo sociální sítě.

Najznámejšia a najvyužívanejšia služba internetu je elektronická pošta, nazývaná tiež e-mail, ktorú používame na podobné účely ako poštu normálne.Můžeme pomocí ní zasílat dopisy (zprávy) napsané na počítači jiným uživatelům internetu. Môžeme pomocou nej zasielať listy (správy) napísané na počítači iným používateľom internetu, dokážeme sa spojiť s priateľmi.Využívání emailu má hned několik výhod. Využívanie emailu má hneď niekoľko výhod. Jednou z těch největších je rychlost doručeníJednou z tých najväčších je rýchlosť doručenia.Zprávy

Další výhodou je snadné udržování pořádku v korespondenci, kterou vedeme. Ďalšou výhodou je ľahké udržiavanie poriadku v korešpondencii, ktorú vedieme. Se zprávamiSo správamikteré posíláme, můžeme adresátovi poslat různé soubory, obrázky, tabulky a jiná data. ktoré posielame, môžeme adresátovi poslať rôzne súbory, obrázky, tabuľky a iné dáta.

Druhá najznámejšia služba internetu nazvaná World Wide Web (slovensky sa jej tiež hovorí celosvetová pavučina) námumožňuje přístup k mnoha informacím zveřejněným na dokumentech webu. umožňuje prístup k mnohým informáciám zverejneným na dokumentoch webu. Internet nám dokáže zistiť v priebehu niekoľkých sekúnd informáciu, ktorú práve potrebujeme poznať. Medzi ďalšie službyinternetu patří elektronické konference (což jsou „zájmové kluby“ spojující lidi se zájmem o určitou internetu patria aj elektronické konferencie, služby na vzdialené prihlasovanie, diskusné skupiny a fóra, služby na vyhľadávanie zdrojov, záujmových skupín, prípadne jednotlivých používateľov, komunikácia v reálnom čase.

(www.ped.muni.cz/wtech/03\_studium/ati.pdf, cit. 27.12.2017)

Internet je aj predmetom zábavy, dnes však žiaľ aj narastajúcej závislosti.

1. **Kniha verzus internet**

Naši rodičia nám čítavali knihy odmalička. Najprv rozprávkové, kde bolo viac obrázkov ako textu. Postupne prechádzali ku knihám, kde obrázkov ubúdalo. Neskôr nás v škole pani učiteľky naučili čítať. A z čoho? Samozrejme, že z knihy. Naše prvé spomienky na školu sú detské šlabikáre s veľkými písmenkami. Aby sa človek zdokonalil v čítaní musel ho precvičovať. A ako? No predsa čítaním. Aj vďaka knihám do nás rodičia vštepovali základné mravné hodnoty, ktoré by mala každá dobrá kniha obsahovať. Zo začiatku nám ich vyberali oni, postupne, keď sme sa naučili čítať, sme si ich začali vyberať sami. Náš vkus sa menil spolu s naším dospievaním. Od rytierskych príbehov, cez dobrodružné príbehy, až po romány zaoberajúce sa otázkou života, lásky, či smrti.

V dnešnej dobe sa čím ďalej, tým viac začína zabúdať na knihu ako na dobrého priateľa. Deti si radšej pozrú televíziu alebo sa zahrajú na počítačoch. Nemajú záujem o čítanie, lebo knihy sú podľa nich dlhé a  nudné. Práve v týchto situáciách musia byť vzorom rodičia. Niekedy je ťažké nájsť chvíľku, aby deťom prečítali rozprávku. Vytváranie vzťahu ku knihám je však veľmi dôležité. Deti totiž vnímajú koľko času rodičia trávia pozeraním televízie, či surfovaním v sieti Internetu, a či vidia svoje „vzory“ čítať knihy. Podľa tohto získavajú aj ony svoje návyky.

Č**ítanie v rodinách má svoj veľký význam.** V**edieť čítať, porozumieť textu, diskutovať o ňom, to je nenahraditeľný základ pre celý ďalší život.** Rodičia musia byť pre deti príkladom a snažiť sa vytvoriť u detí v čítaní pravidelnosť. Navštevovať s nimi knižnice a kníhkupectvá, kde spolu vyberú vhodný žáner, ktorým deti ku knihe prilákajú.

Naše vlastné skúsenosti a názory však nie sú dostatočným podkladom pre zodpovedanie otázok či knihy naozaj raz „podľahnú“ internetu, preto v nasledujúcich 3 kapitolách uvedieme názory získané z internetu.

* 1. **Knihy a internet môžu existovať súčasne**

Časy, kedy sa pri vydaní novej atraktívnej knihy tvorili rady pred kníhkupectvami, sú už dávno preč, azda len s výnimkou Harryho Pottera. Aj náklady na Slovensku vydávaných kníh, či už pôvodných alebo prekladových, sú neporovnateľne nižšie ako kedysi.

Predpovede skeptikov, že knihy nahradí televízia a počítače, sa však nenaplnili, ešte stále čítame. Kto, čo a koľko, sa snažil zistiť výskum čítania, ktorý už od roku 2003 uskutočňujú Literárne informačné centrum a Národné osvetové centrum. Projekt je zameraný na tri demografické skupiny (dospelá populácia, desaťročné deti, stredoškoláci) a uskutočňuje sa v trojročných cykloch. Výskum sa uskutočnil medzi 1201 žiakmi 18 stredných škôl všetkých typov na celom Slovensku. Členovia výskumného tímu dospeli k niektorým zaujímavým záverom. Každodenných čitateľov beletrie je napríklad v stredoškolskej populácii menej (6,8%) ako medzi dospelými (9%). Pravdepodobne to však nevyplýva z nechuti čítať, ale skôr to súvisí so životným štýlom stredoškolákov, ktorí veľa času trávia pri športe, na diskotékach či na koncertoch. Dôležitejšie je zistenie, že až 70,5% študentov, ktorí čítajú beletriu denne alebo takmer denne, využíva internet minimálne raz do týždňa ako vzdelávacie médium. Navyše viac ako polovica z nich vôbec nehrá počítačové hry, tretina z nich raz do týždňa. Z toho je zrejmé, že stredoškoláci čítajúci krásnu literatúru sú kultivovanejší a pragmatickejší užívatelia internetu.

Tento prieskum je novátorský v tom, že neskúmal len čítanie beletrie, ako sa to robievalo v minulosti, ale aj profesijné čítanie odbornej literatúry, čítanie odbornej literatúry vo voľnom čase (ako prirodzené sebavzdelávanie) aj čítanie periodickej tlače.   
Predpokladaný negatívny vplyv elektronických médií na čítanie sa nepotvrdil. Naopak, údaje, ktoré sa v rámci prieskumu zhromaždili od roku 2003 medzi dospelými a desaťročnými deťmi signalizujú, že klasické čítanie si v kultúre udržiava stabilné miesto a čítanie beletrie nepochybne vychováva náročnejšieho, kultivovanejšieho televízneho diváka a tiež používateľa internetu.

K prekvapujúcemu zisteniu dospeli autori projektu pokiaľ ide o slovenskú literatúru. Jej pravidelnými čitateľmi je totiž 1,9% žiakov stredných odborných škôl, ale len 1,1% gymnazistov.

Čítanie periodickej tlače bolo napriek odlišnej motivácii vo vzťahu k ostatným typom čítania (pri čítaní novín ide najmä o získavanie informácií) tiež súčasťou prieskumu. Treba povedať, že o dennú tlač sa živo zaujíma 78% stredoškolákov, čo je podobný obraz ako pri dospelej populácii.

Zvláštne je, že medzi najvernejších čitateľov dennej tlače patria žiaci priemysloviek. Výskum ukázal aj to, o čo v novinách prejavujú stredoškoláci najväčší záujem: o bulvárne podanie spoločenského života (31,7 %), o zaujímavé správy zo sveta (26,8 %) a šport (16,9 %). Projekt skúmal aj spôsob čítania denníkov. Jednoznačne najviac (vyše 50 %) gymnazistov, žiakov priemysloviek aj učilíšť povedalo, že čítajú len články, ktoré ich zaujmú titulkom, niektorí sa dokonca vyjadrili, že čítajú len titulky. Vyše 15 % stredoškolákov číta len niektoré rubriky a približne tretina hľadá v denníkoch viac zábavu ako kvalifikované názory.

(https://hnonline.sk/expert/292687-internet-a-knihy-mozu-existovat-sucasne/, cit. 27.12.2017)

* 1. **Robí nás internet hlúpejšími?**

„*Neviem sa sústrediť, mám problém čítať dlhšie texty a nedokážem myslieť v hlbších súvislostiach*“. Takto sa pred tromi rokmi posťažoval v dnes už legendárnom článku [Is Google Making Us Stupid?](http://www.theatlantic.com/magazine/archive/2008/07/is-google-making-us-stupid/6868/) publicista Nicholas Carr. Jeho text o tom, ako používanie internetu negatívne ovplyvňuje spôsob myslenia a mentálnu kondíciu človeka, rozpútal búrlivú a dlhotrvajúcu diskusiu. Keďže vedecký výskum v tejto oblasti bol a stále je len v začiatkoch, názory v dišpute odzrkadľovali najmä osobnú skúsenosť zúčastnených. Väčšiu váhu do témy prináša publikácia Is the Internet Changing the Way You Think?, ktorá mapuje otázku vplyvu webu na ľudský mozog z pohľadu zainteresovaných teoretikov a vedcov. Je to šanca dozvedieť sa od múdrych, či na webe hlúpneme. Príchod každého nového média sprevádzajú varovné hlasy skeptikov. Už u Platóna sa môžeme dočítať, s akými obavami bol spojený objav písma. Predpokladalo sa, že zapisovanie myšlienok oslabí ľudskú pamäť, pretože človek všetko potrebné z hlavy vydeleguje na papier. Rozmach kníhtlače, ktorý nahradil prácne prepisovanie rukopisov, zase sprevádzali obavy, že publikovanie už nebude vyhradené len sofistikovanej elite, ale šíriť myšlienky bude môcť hocikto. Negatívny dosah na ľudský intelekt sa očakával v tom, že pozornosť človeka bude priťahovať zbytočné množstvo nekvalitných zdrojov namiesto toho, aby sa koncentrovane pohrúžil do zmysluplnej literatúry. Nástup internetu so sebou priniesol dokonalú renesanciu obáv o ľudské mentálne zdravie. Fakt, že pri práci s informáciami sa viac spoliehame na vyhľadávač Google než na vlastnú hlavu, opäť oživil diskusiu o degradácii pamäti. Používanie internetu vraj navyše negatívne vplýva na samotné fungovanie mozgu. Surfovanie po webe prepchatom podnetmi všetkého druhu má mať za následok, že ľudská myseľ prestáva prenikať do hĺbky a uspokojuje sa s čiastkovými informáciami. Webom nakazený mozog kĺže po povrchu vecí a vyhýba sa širším súvislostiam a detailnejšej argumentácii. Alebo ako vo svojom populárnom článku tvrdí Nicholas Carr: Hlúpneme.


No je to skutočne pravda? Naozaj má používanie internetu vplyv na zmenu fungovania procesov v mozgu, ktoré človeka núti myslieť povrchnejšie? Túto otázku si položil popularizátor vedy a vydavateľ John Brockman. Keďže mu vlastná odpoveď nestačila, posunul ju so žiadosťou o vyjadrenie stopäťdesiatim psychológom, neurofyziológom, biológom, filozofom, umelcom či technologickým expertom. J. Brockman oslovuje osvietené hlavy každý rok, a to vždy s otázkou, na ktorú neexistuje jednoznačná vedecky overená odpoveď. J. Brockman vytvoril [virtuálny klub mudrcov](http://www.edge.org/), ktorý funguje ako diskusná platforma na internete a s čitateľmi komunikuje aj knižne. Pri otázke, ktorú svetovej intelektuálnej obci položil Brockman minulý rok, išlo práve o dosah používania internetu na myslenie človeka.„*Napriek tomu, že nás technika tlačí do istej formy myslenia, neočakávam, že by sa v neurálnej oblasti udiali nejaké zmeny. Nervová sústava sa vyvíjala veľmi dlho a historická epizódka používania výpočtovej techniky na tom nič nezmení. Ak nebudeme používať počítače ďalších štyridsaťtisíc rokov, tak to na naše nervové vybavenie nebude mať zásadný vplyv.*“ Takto odpovedal na otázku o vplyve internetu na fungovanie ľudského mozgu slovenský odborník na informatiku, umelú inteligenciu Jozef Kelemen. Citát síce nepochádza z publikácie J. Brockmana, ale z [nedávneho rozhovoru pre eTREND](https://www.etrend.sk/technologie/co-sa-stane-ak-spojime-mozog-s-internetom.html). Názor profesora Kelemena však dokonale korešponduje s postojom väčšiny opýtaných odborníkov v zborníku.

Mnohí z oslovených expertov sa zhodujú v názore, že používanie internetu nemá priamy vplyv na štruktúru neuronálnych procesov v ľudskom mozgu. Napriek väčšinovému odmietnutiu názoru, že web nanovo formátuje ľudský mozog, nikto z opýtaných nespochybňuje, že život v online prostredí má vplyv na zmenu intelektuálneho správania človeka. Internet je veľmi silný požierač pozornosti a svojím extrémnym nadbytkom podnetov jednoznačne núti do povrchnejšieho vnímania a spracovávania informácií. Pri týchto zmenách správania však podľa opýtaných vedcov nie sú kľúčové špekulácie o biologických posunoch v mozgu, ale jednoduchý apel na osobnú kontrolu pri používaní webu.

Keďže mnohí z respondentov sú vedci, prirodzene vo svojich príspevkoch referujú o tom, aký vplyv mal nástup internetu na ich vedecký výskum. Ako najdôležitejšie pozitívne faktory webu pritom figurujú dostupnosť veľkého množstva informačných zdrojov a možnosť prepojenia geograficky vzdialených vedeckých tímov a jednotlivcov. Mnohí z oslovených odborníkov si pochvaľujú, ako sa zosieťované vedecké mozgy navzájom myšlienkovo posúvajú vpred rýchlejšie, efektívnejšie a s väčším potenciálom pre kreatívne riešenia.

Bude zaujímavé si počkať na publikáciu, v ktorej na rovnakú otázku o vplyve webu na myslenie odpovedia mladí autori odchovaní internetom. Hrozí, že nová generácia o žiadnej zmene nebude vedieť diskutovať, lebo už bude mať internet v krvi.

(https://blog.etrend.sk/knihozrut/robi-nas-internet-hlupejsimi-3.htm, cit. 27.12.2017)



Obr. 3 Kniha Is the Internet Changing the Way You Think? (Zdroj : https://blog.etrend.sk/knihozrut/robi-nas-internet-hlupejsimi-3.htm)

* 1. **Sú deti závislé na počítačoch?**

24. októbra si svet pripomína Medzinárodný deň školských knižníc, ktorý v roku 1999 vyhlásila Blanche Woollsová, prezidentka Medzinárodnej asociácie školského knihovníctva. Niektoré zdroje síce uvádzajú tento knižný sviatok o dva dni neskôr, no presný dátum nie je to najdôležitejšie. Deň má byť oslavou školských knižníc a ich prínosu pri vzdelávaní detí, má tiež podporovať vzťah žiakov ku knihám a knižnici. Ako to ale vyzerá na detských oddeleniach knižníc v dnešnej digitálnej dobe? Podľa rečí, ktoré o deťoch a ich vzťahu k čítaniu kolujú, by mali zívať prázdnotou. Opak je pravdou.

Na Slovensku aktuálne funguje 1594 školských knižníc, nie sú však jediné, v ktorých si deti môžu budovať vzťah ku knihe. V Malokarpatskej knižnici v Pezinku stále zaznamenávajú záujem detí o literatúru. Za posledné štyri roky počet návštevníkov rastie, rovnako tak aj množstvo výpožičiek. „*Myslíme si, že vzťah ku knihám a k čítaniu súvisí s výchovou a čítaním s rodičmi v ranom detskom veku, mimoriadne dôležitá je osobnosť učiteľa a veľkú moc majú aj netradičné podujatia na podporu čítania - a tu je miesto aj pre činnosť knižníc*,“ hovoria zamestnankyne z detského oddelenia pezinskej knižnice. Podľa ich slov je motiváciou na čítanie pre deti aj to, ak knižnicu navštívi celá trieda – spolužiaci si navzájom odporúčajú knižky, ktoré už majú prečítané. „*Z pohľadu knihovníka, ktorý každý deň požičiava knihy deťom, nemám pocit, že deti nečítajú,*" myslí si zamestnankyňa z Mestskej knižnice v Bratislave. Zároveň však priznáva, že detských čitateľov ubúda. "*S možnosťami, ktoré ponúka internet, je záujem o čítanie kníh určite menší ako v minulosti. Počet nových čitateľov v našej knižnici z roka na rok klesá.*"

Údaje z knižníc naznačujú, že čítajú predovšetkým deti mladšieho školského veku. Zaujímajú sa hlavne o fantasy literatúru, ktorej vládne svojim čarovným prútikom Harry Potter. K populárnym autorom u detí patria aj Roald Dahl, Thomas Brezina, Jo Nesbo a David Walliams. Zo slovenských spisovateľov je najpopulárnejšia Gabriela Futová. Čitatelia sa vracajú aj k overených klasikám a siahajú napríklad po prípadoch zo série Troch pátračov.

Napriek tomu, že knižnice nezaznamenali rapídny úbytok malých čitateľov, digitálne záujmy detí sú neodškriepiteľnou realitou. Ani knihy a počítačové hry však nemusia stáť celkom v opozícii, ale práve naopak, môžu sa navzájom dopĺňať. Aby dieťa hru lepšie pochopilo, siahne po knihe. „*V poslednom čase sú veľmi obľúbené príručky k hre Minecraft,*“ ozrejmujú pracovníčky z pezinskej knižnice.

(https://aktualne.centrum.sk/deti-su-zavisle-na-pocitacoch-a-knihy-ich-nezaujimaju-pravda-alebo-mytus/slovensko/spolocnost/, cit. 27.12.2017)

1. **Dotazník a jeho vyhodnotenie**

Dotazník tvorí Prílohu A. Bol vypracovaný 50 respondentmi vo veku od 8 do viac ako 65 rokov, s rovnakým počtom chlapcov a dievčat, mužov a žien. Respondenti boli ochotní, na otázky sa snažili odpovedať úprimne a pravdivo. Dotazník bol rozdelený do 5 skupín podľa veku odpovedajúcich. V každej skupine bolo 10 respondentov. Podrobný tabuľkový prehľad výsledkov dotazníka je uvedený v Prílohe B.

* 1. **Prvá skupina**

Prvú skupinu tvorili deti od 8 do 15 rokov. Väčšina detí uviedla, že pri čítaní uprednostňuje internet (70%), knihy len zvyšných 30 %. Eknihy nečíta nikto z opýtaných. Prevláda najmä čítanie študijných materiálov, a to z dôvodu prípravy na vyučovacie hodiny (60%). Beletriu číta len 20% opýtaných, rovnako aj rôzne články či už zo športu, showbiznisu, a podobne. Až polovica z opýtaných číta knihy len zriedka, napríklad z nedostatku času alebo sa im jednoducho nechce. Respondentov ktorí trávia víkendy napríklad (aj) čítaním bolo 20%, a čítanie počas rodinných dovoleniek alebo prázdnin uviedlo 30%. Na otázku ako často využívajú (čítajú) internet všetkých 10 respondentov odpovedalo, že internet využívajú denne. Na poslednú otázku väčšina respondentov odpovedala, že svoj voľný čas radšej strávia čítaním internetu (až 80%), čítanie kníh a časopisov by uprednostnilo len 20%.

* 1. **Druhá skupina**

V druhej skupine boli mladí ľudia vo veku 16 až 25 rokov. Pri čítaní uprednostňujú vo veľkej väčšine internet (až 80%), knihy len 20%. Eknihy ani v tejto skupine opýtaných nepoužíva nikto. Rovnako ako v predchádzajúcej skupine aj opýtaní mladí ľudia uviedli, že čítajú najčastejšie študijné materiály (až 70%), náučnú literatúru číta len 10% respondentov a 20% číta články týkajúce sa showbiznisu alebo športu a pod. Polovica opýtaných číta knihy cez prázdniny alebo cez dovolenky. Víkendy strávené čítaním kníh trávi len málokto (10%), a takmer polovica číta knihy len zriedka (40%). Tak ako predošlí respondenti, aj títo využívajú internet denne (100%). Vo voľnom čase uprednostní na čítanie internet až 70% opýtaných, čítanie kníh a časopisov len 30%.

* 1. **Tretia skupina**

V tretej skupine boli ľudia od 26 do 45 rokov. V tejto skupine polovica ľudí uprednostňuje čítanie z internetu, takmer polovica uprednostní knihy a časopisy (40%) a eknihy preferuje len 10%. Opýtaný najčastejšie čítajú spravodajstvo, a v rovnakom pomere aj diskusné či športové články (po 30%). Beletriu a študijné materiály číta v rovnakom pomere po 20% respondentov. Polovica opýtaných číta knihy cez dovolenky, 20% cez víkendy, 10% denne, no nájdu sa aj tu taký ktorí nemajú ku knihám vzťah a čítajú len zriedka (20%). Na otázku ako často využívajú internet opäť väčšina odpovedala že denne sú v kontakte s internetom (70%). No v tejto skupine sa nájdu aj taký ktorí internet nevyužívajú každý deň ale napríklad len cez víkend (10%) alebo ho využívajú len zriedka (20%). V tejto skupine už prevláda uprednostnenie knihy na čítanie vo voľnom čase (60%) a internetu menej (40%).

* 1. **Štvrtá skupina**

Štvrtú skupinu tvorili ľudia od 46 do 65 rokov. V tejto skupine už viac ako polovica uprednostňuje na čítanie knihy (60%) pred internetom (40%). Skoro polovica opýtaných číta najčastejšie športové články alebo články o varení a pod. (40%). Beletriu číta najviac z doteraz uvedených vekových skupín (30%), rovnako ako spravodajstvo (30%). Až 20% opýtaných uviedlo že čítajú denne a taktiež 20% číta cez víkendy. Polovica respondentov uviedla že číta hlavne na dovolenkách. Len 10% uviedlo že čítajú zriedka. Internet denne využíva 70% opýtaných. Len 10% internet využíva cez víkend a 20% zriedka. 80% respondentov by uprednostnilo pri využití svojho voľného času knihu, len 20% internet.

**4.5 Piata skupina**

Piatu skupinu tvorili ľudia vo veku nad 65 rokov. V tejto skupine až 70% opýtaných uprednostňuje čítanie kníh pred internetom. Najčastejšie čítané žánre sú beletria (40%) a spravodajstvo (30%). 60% opýtaných číta knihy denne, 20% cez víkendy, rovnako aj počas dovoleniek. Internet denne využíva najmenej opýtaných zo všetkých skupín (len 40%), zriedka ho využíva 50%. 80% respondentov by uprednostnilo pri využití svojho voľného času knihu, len 20% internet.

1. **Záver**

Z výsledkov dotazníka vyplýva, že záujem detí a mladých ľudí o čítanie kníh klesá. Uvedený výsledok je však ovplyvnený množstvom respondentov, nakoľko vzorka bola malá. Aj keď uvedený záver je zrejme viditeľný v každej dnešnej rodine, ktorá má deti vo veku od 10 do 25 rokov, nemyslím si, že internet vytlačí knihy do úzadia, resp. ho úplne nahradí. Kniha je neoddeliteľnou súčasťou našej histórie a musí to tak aj zostať. Vďaka knihám vieme čo tu bolo pred tým, môžeme čítať básne, spievať opery alebo sa učiť z múdrostí vedcov ktorí nám zanechali veľké bohatstvo.

Starší respondenti sú zvyknutí skôr siahnuť po knihe ako niečo vyhľadať na internete. Dôvodom môže byť aj horšie ovládanie samotného počítača, ale pravdou je, že sú s knihami spojení silnejším putom ako mladí ľudia a vedia oceniť ich hĺbku a význam. Vyrastali v období, keď sa v každej domácnosti venovalo knihe viac času a úcty.

Príchod nových technológií a modernizácie výpočtovej techniky možno vytlačí knihy a klasický text na papieri do ústrania. Ale určite nie úplne. Vždy sa nájde niekto, kto uprednostní klasické knihy pred počítačom a televízorom. Nie nadarmo sa hovorí: „Kniha, najlepší priateľ človeka“. Veď dobrá kniha je to najkrajšie, čo môžeme niekomu darovať a musíme učiť láske ku knihám aj svoje deti.

Zástancovia čítania internetových článkov a používatelia čítačiek ekníh možno budú tvrdiť, že týmto spôsobom šetríme naše lesy, avšak aj likvidácia elektronického odpadu, ktorým čítačky ekníh sú, je nákladná a nešetrí naše životné prostredie.

Zoznam použitej literatúry

Elektronické zdroje:

10 faktov o čítaní kníh [cit. 27.12.2017]. Dostupné na internete:

<https://www.dobrenoviny.sk/c/75422/10-faktov-o-citani-knih-pre-mysel-je-citanie-tym-cim-cvicenie-pre-telo>

*Deti sú závislé na počítačoch a knihy ich nezaujímajú* [cit. 27.12.2017]. Dostupné na internete:<https://aktualne.centrum.sk/deti-su-zavisle-na-pocitacoch-a-knihy-ich-nezaujimaju-pravda-alebo-mytus/slovensko/spolocnost/>

*História internetu* [cit.18.12.2017]. Dostupné na internete:

<http://referaty.atlas.sk/ostatne/informatika/33373/historia-internetu>

*História knihy* [cit. 27.12.2017]. Dostupné na internete:

<https://encyklopediapoznania.sk/clanok/388/historia-knihy-jej-vznik-a-vyvoj>

*Internet a knihy môžu existovať súčasne* [cit. 27.12.2017]. Dostupné na internete:

<https://hnonline.sk/expert/292687-internet-a-knihy-mozu-existovat-sucasne>

*Knihy majú v detskom veku magickú moc* [cit. 18.12.2017]. Dostupné na internete:

<https://eduworld.sk/cd/.../knihy-maju-v-detskom-veku-magicku-moc-vyuzite-ich-silu>

*Robí nás internet hlúpejšími*? [cit. 27.12.2017]. Dostupné na internete:

<https://blog.etrend.sk/knihozrut/robi-nas-internet-hlupejsimi-3.htm>

*Význam internetu* [cit. 27.12.2017]. Dostupné na internete:

<www.ped.muni.cz/wtech/03\_studium/ati.pdf>

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Prílohy**  **Príloha A: DOTAZNÍK** | | | | | | | | | |
| Obraciam sa na Vás s prosbou o vyplnenie dotazníka, kterým chcem zistiť zájem ľudí o knihy a čítanie. Ďakujem za Váš čas.  1 Koľko máš rokov?  8-15  16-25  26-45  46-65  viac ako 65  2 Akú formu uprednostňuješ pri čítaní?  kniha, resp. časopis  ekniha  internet  3 Aký žáner čítaš najčastejšie?  beletria  náučná literatúra  spravodajstvo  štúdijné materiály (nie učebnice)  šport, varenie, showbiz a pod.  4 Ako často čítaš knihy?  denne  cez víkend  počas dovolenky  zriedka (napr. kvôli nedostatku času)  5 Ako často využívaš (čítaš) internet?  denne  cez víkend  počas dovolenky  zriedka  6 Čítanie čoho by si uprednostnil pri využití svojho voľného času?  knihy, resp. časopisu  internetu  **Príloha B: Tabuľkový prehľad výsledkov dotazníka** | | | | | | | | | |
|  | | |  |  |  |  |  |  |  |
| **Prvá skupina - vek 8-15 rokov** | | |  |  |  |  |  |  |  |
| **Akú formu uprednostňuješ  pri čítaní?** | | kniha | ekniha | internet | |  |  |  |  |
|  |  |  |  |
| 3 | 0 | 7 | |  |  |  |  |
| **Aký žáner čítaš najčastejšie?** | | beletria | náučná literatúra | spravodajstvo | | štúdijné materiály | | showbiznis, šport, varenie a pod. | |
|
| 2 | 0 | 0 | | 6 | | 2 | |
| **Ako často čítaš knihy?** | | denne | cez víkend | počas dovolenky | | zriedka | |  |  |
|  |  |
| 0 | 2 | 3 | | 5 | |  |  |
| **Ako často využívaš (čítaš) internet?** | | denne | cez víkend | počas dovolenky | | zriedka | |  |  |
|  |  |
| 10 | 0 | 0 | | 0 | |  |  |
| **Čo uprednostňuješ na čítanie vo svojom voľnom čase?** | | kniha | internet |  |  |  |  |  |  |
|  |  |  |  |  |  |
| 2 | 8 |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Druhá skupina - vek 16-25 rokov** | | |  |  |  |  |  |  |  |
| **Akú formu uprednostňuješ  pri čítaní?** | | kniha | ekniha | internet | |  |  |  |  |
|  |  |  |  |
| 2 | 0 | 8 | |  |  |  |  |
| **Aký žáner čítaš najčastejšie?** | | beletria | náučná literatúra | spravodajstvo | | štúdijné materiály | | showbiznis, šport, varenie a pod. | |
|
| 0 | 1 | 0 | | 7 | | 2 | |
| **Ako často čítaš knihy?** | | denne | cez víkend | počas dovolenky | | zriedka | |  |  |
|  |  |
| 0 | 1 | 5 | | 4 | |  |  |
| **Ako často využívaš (čítaš) internet?** | | denne | cez víkend | počas dovolenky | | zriedka | |  |  |
|  |  |
| 10 | 0 | 0 | | 0 | |  |  |
| **Čo uprednostňuješ na čítanie vo svojom voľnom čase?** | | kniha | internet |  |  |  |  |  |  |
|  |  |  |  |  |  |
| 3 | 7 |  |  |  |  |  |  |
|  |  |  |  |  |  |  |  |  |  |
| **Tretia skupina - vek 26-45 rokov** | | |  |  |  |  |  |  |  |
| **Akú formu uprednostňuješ  pri čítaní?** | | kniha | ekniha | internet | |  |  |  |  |
|  |  |  |  |
| 4 | 1 | 5 | |  |  |  |  |
| **Aký žáner čítaš najčastejšie?** | | beletria | náučná literatúra | spravodajstvo | | štúdijné materiály | | showbiznis, šport, varenie a pod. | |
|
| 2 | 0 | 3 | | 2 | | 3 | |
| **Ako často čítaš knihy?** | | denne | cez víkend | počas dovolenky | | zriedka | |  |  |
|  |  |
| 1 | 2 | 5 | | 2 | |  |  |
| **Ako často využívaš (čítaš) internet?** | | denne | cez víkend | počas dovolenky | | zriedka | |  |  |
|  |  |
| 10 | 0 | 0 | | 0 | |  |  |
| **Čo uprednostňuješ na čítanie vo svojom voľnom čase?** | | kniha | internet |  |  |  |  |  |  |
|  |  |  |  |  |  |
| 6 | 4 |  |  |  |  |  |  |
|  |  |  |  |  |  |  |  |  |  |
| **Štvrtá skupina - vek 46-65 rokov** | | |  |  |  |  |  |  |  |
| **Akú formu uprednostňuješ pri čítaní?** | | kniha | ekniha | internet | |  |  |  |  |
|  |  |  |  |
| 6 | 0 | 4 | |  |  |  |  |
| **Aký žáner čítaš najčastejšie?** | | beletria | náučná literatúra | spravodajstvo | | štúdijné materiály | | showbiznis, šport, varenie a pod. | |
|
| 3 | 0 | 3 | | 0 | | 4 | |
| **Ako často čítaš knihy?** | | denne | cez víkend | počas dovolenky | | zriedka | |  |  |
|  |  |
| 2 | 2 | 5 | | 1 | |  |  |
| **Ako často využívaš (čítaš) internet?** | | denne | cez víkend | počas dovolenky | | zriedka | |  |  |
|  |  |
| 7 | 1 | 0 | | 2 | |  |  |
| **Čo uprednostňuješ na čítanie vo svojom voľnom čase?** | | kniha | internet |  |  |  |  |  |  |
|  |  |  |  |  |  |
| 8 | 2 |  |  |  |  |  |  |
|  |  |  |  |  |  |  |  |  |  |
| **Piata skupina - vek viac ako 65 rokov** | | | |  |  |  |  |  |  |
| **Akú formu uprednostňuješ  pri čítaní?** | | kniha | ekniha | internet | |  |  |  |  |
|  |  |  |  |
| 7 | 1 | 2 | |  |  |  |  |
| **Aký žáner čítaš najčastejšie?** | | beletria | náučná literatúra | spravodajstvo | | štúdijné materiály | | showbiznis, šport, varenie a pod. | |
|
| 4 | 0 | 3 | | 0 | | 3 | |
| **Ako často čítaš knihy?** | | denne | cez víkend | počas dovolenky | | zriedka | |  |  |
|  |  |
| 6 | 2 | 2 | | 0 | |  |  |
| **Ako často využívaš (čítaš) internet?** | | denne | cez víkend | počas dovolenky | | zriedka | |  |  |
|  |  |
| 4 | 1 | 0 | | 5 | |  |  |
| **Čo uprednostňuješ na čítanie vo svojom voľnom čase?** | | kniha | internet |  |  |  |  |  |  |
|  |  |  |  |  |  |
| 8 | 2 |  |  |  |  |  |  |